Diari Oficial de la Generalitat Valenciana


Sumari del DOGV 8152, del 19-10-2017 (2017/8679)

Informe ambiental i territorial estratègic de la modificació puntual número 10 del Pla general de Vilafamés altures edificables en determinats àmbits i ajust de certes alineacions al carrer Sant Ramon. Expedient número 604/2017.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8152

Data del DOGV
:   19-10-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/8679


Data del document
:   28-09-2017

Organisme emissor
:   Ajuntament de Vilafamés

Tipus de document
:   Anunci

Descriptors 

:   * Vilafamés
    * administració local
    * pla d'urbanisme

Informe ambiental i territorial estratègic de la modificació puntual número 10 del Pla general de Vilafamés altures edificables en determinats àmbits i ajust de certes alineacions al carrer Sant Ramon. Expedient número 604/2017. [2017/8679]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge,de la Comunitat Valenciana, s'ha resolt publicar en el Diari Oficial de la Generalitat Valenciana l'informe ambiental i territorial estratègic emés amb caràcter previ a la modificació puntual núm. 10 del Pla general de Vilafamés altures edificables en determinats àmbits i ajust certes alineacions c/ Sant Ramon (exp. 604/2017) que literalment diu:  
  
  
«Resolució d'Alcaldia núm. 2016-748, de data 28 de setembre:  
Vist que aquest ajuntament està tramitant la modificació puntual núm. 10 del PGOU de Vilafamés (altures edificables en determinats àmbits i ajust certes alineacions c/ Sant Ramon), iniciant-se el procediment simplificat d'avaluació ambiental i territorial estratègica en els termes de l'article 20 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
L'objecte d'aquest expedient consisteix en la tramitació d'una modificació puntual la qual incideix en dos aspectes, un d'ells molt concret de modificació d'alineacions al costat dels immobles núm. 65 i 30 del c/ Sant Ramon d'escassa incidència en la visió global de la zona d'ordenació en la qual s'inscriuen i sense afectar immobles veïns, ja que es tracta de l'increment de 17,48 m² en una illa i la reducció de la mateixa superfície en l'illa enfrontada. L'altre aspecte en el qual incideix la modificació puntual presentada és una modificació de la redacció de la disposició transitòria primera del Pla general d'ordenació urbana, que té com a objectiu matisar i concretar certes limitacions relacionades amb les altures edificables permeses en el període transitori fins a l'aprovació definitiva del Pla especial de conservació del conjunt històric i artístic i l'àmbit d'aplicaciód del qual és coincident amb les zones d'ordenació CHA1 i CHA2.  
Vista la memòria de modificació puntual núm. 10 del PGOU de Vilafamés així com el document inicial estratègic, tots dos documents redactats per Unomil Arquitectos, SL.  
Vista la Resolució d'Alcaldia núm. 2017-584, de 26 de juliol, se sotmet el document que conté l'esborrany del pla i el document inicial estratègic a consultes de les administracions públiques afectades d'acord amb l'article 49.1., apartat d de la LOTUP i persones interessades per un termini mínim de 20 dies hàbils, en tractar-se d'una modificació que afecta exclusivament l'ordenació detallada del sòl urbà.  
  
Vist que es van presentar les següents contestacions a consultes realitzades:  
- Núm. de registre d'entrada: 2209, en data 4 d'agost de 2017. Servei Territorial d'Urbanisme de Castelló de Conselleria d'Habitatge, Obres Públiques i Vertebració del Territori, indicant que no té cap observació a realitzar.  
- Núm. de registre d'entrada: 2596, en data 14 de setembre de 2017. Direcció Territorial de Castelló, Servei Territorial de Cultura i Esport, indicant que des del punt de vista arquitectònic no es veu inconvenient en la seua autorització.  
En data 28 de setembre de 2017 s'ha emés informe per l'arquitecta municipal i pel tècnic d'Administració general en el si del citat expedient en el següent sentit:  
  
«Informe ambiental i territorial estratègic modificació puntual número 10 Pla general  
A) Documentació  
La documentació objecte del present informe està integrada pel document d'inici per al tràmit de l'avaluació ambiental i territorial estratègica pel procediment simplificat relatiu a la modificació puntual núm. 10 del Pla general del municipi de Vilafamés, (altures edificables en determinats àmbits i ajust certes alineacions c/ Sant Ramon), redactat per Unomil Arquitectos, SL.  
La referida documentació és conforme a l'establit en l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
B) Planejament vigent  
El planejament municipal vigent és el Pla general de Vilafamés aprovat definitivament per la Comissió Territorial d'Urbanisme de Castelló, en sessió celebrada en data 16 de maig de 2003.  
C) Modificació puntual: objecte i justificació  
L'objecte d'aquest expedient consisteix en la tramitació d'una modificació puntual la qual incideix en dos aspectes, un d'ells molt concret de modificació d'alineacions al costat dels immobles núm. 65 i 30 del c/ Sant Ramon d'escassa incidència en la visió global de la zona d'ordenació en la qual s'inscriuen i sense afectar immobles veïns, ja que es tracta de l'increment de 17,48 m² en una illa i la reducció de la mateixa superfície en l'illa enfrontada. L'altre aspecte en el qual incideix la modificació puntual presentada és una modificació de la redacció de la disposició transitòria primera del Pla general d'ordenació urbana, que té per objectiu matisar i concretar certes limitacions relacionades amb les altures edificables permeses en el període transitori fins a l'aprovació definitiva del Pla especial de conservació del conjunt històric i artístic i l'àmbit d'aplicació del qual és coincident amb les zones d'ordenació CHA1 i CHA2.  
  
D) Característiques de la modificació puntual  
D.1) Àmbit d'actuació  
L'àmbit se circumscriu a la delimitació del Pla especial del conjunt històric i artístic fixada pel Pla general vigent en el seu plànol O.7.  
  
D.2) Característiques de la modificació proposada  
Aquesta modificació puntual pretén ordenar i ajustar satisfactòriament la futura edificació dels dos solars vacants del c/ Sant Ramon, amb les millors garanties paisatgístiques i visuals possibles, alhora que autoritzar la seua urbanització complementària per a aconseguir la plena condició de solar.  
D.3) Desenvolupament previsible del pla o programa  
A la vista del contingut de la modificació, no resulta necessari establir terminis per al seu desenvolupament. La seua aplicació seria immediata sense requerir processos d'adaptació, sent el propi procés de sol·licitud de llicències en l'àmbit del pla especial el que vaja materialitzant els resultats de les noves edificacions que provocaran impactes visuals i volumètrics molt menors. I tot açò subjecte al règim normatiu transitori fins que s'aprove definitivament el Pla especial del conjunt històric i artístic.  
D.4) Incardinació en l'estratègia territorial de la Comunitat Valenciana  
La present modificació no té repercussió sobre l'estratègia territorial de la Comunitat Valenciana ni incidència en altres instruments de la planificació territorial o sectorial.  
  
E) Consultes  
Per part d'aquest ajuntament, el qual ostenta la condició d'òrgan promotor i òrgan ambiental i territorial, de conformitat amb l'article 48.c.3 de la LOTUP, en tractar-se d'una modificació que afecta únicament i exclusivament l'ordenació detallada del sòl urbà, d'acord amb l'article 51.2 de la LOTUP, s'ha procedit a sotmetre la documentació indicada a consultes a les següents administracions públiques afectades i persones interessades, per un termini de 20 dies hàbils, amb els següents contestacions:  
- Núm. de registre d'entrada: 2209, en data 4 d'agost de 2017. Servei Territorial d'Urbanisme de Castelló de Conselleria d'Habitatge, Obres Públiques i Vertebració del Territori, indicant que no té cap observació a realitzar.  
- Núm. de registre d'entrada: 2596, en data 14 de setembre de 2017. Direcció territorial de Castelló, Servei Territorial de Cultura i Esport, indicant que des del punt de vista arquitectònic no es veu inconvenient en la seua autorització.  
  
F) Identificació i valoració de possibles efectes adversos sobre el medi ambient  
Conforme a l'estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, la submissió al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
  
L'àmbit se circumscriu a la delimitació del Pla especial del conjunt històric i artístic fixada pel Pla general vigent en el seu plànol O.7.  
  
Aquest àmbit no està afectat per risc de inundabilitat segons PATRICOVA i tampoc queda inclòs en cap espai natural protegit o espais RN2000.  
La modificació que es pretén no causarà efectes imprevistos sobre el medi ambient ni sobre els elements estratègics del territori, ja que permetrà la successiva i normal colmatació de l'edificació (o la seua rehabilitació) segons el Pla general.  
A causa del caràcter especial d'aquest àmbit de sòl urbà, en estar enclavat en un entorn BIC:  
· Existeixen unes característiques naturals específiques a protegir, la qual cosa es fa des de 2003 amb el Pla general vigent.  
· Aquest àmbit gaudeix d'una especial protecció reconeguda amb rang de BIC, per la qual cosa els possibles efectes sobre el patrimoni cultural estan totalment previstos a través de les ordenances de l'edificació.  
  
I amb la modificació puntual que es planteja:  
· No es produeixen efectes negatius sobre el desenvolupament equilibrat de territori, ja que en tot cas es restringeixen o minoren les possibilitats edificatòries i, conseqüentment, els seus impactes paisatgístics.  
· No se superen valors límits de qualitat ambiental ni es produeix un major segellat o explotació intensiva del sòl, ja que el canvi implica una menor edificabilitat per a la mateixa ocupació del sòl.  
La present modificació no té repercussió sobre el medi ambient ni els elements estratègics del territori, prenent en consideració el canvi climàtic.  
  
G) Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el previst en la legislació d'avaluació ambiental.  
  
H) Justificació per a l'aplicació del procediment simplificat d'avaluació ambiental i territorial estratègica  
L'àmbit de la modificació afecta exclusivament l'ordenació detallada del sòl urbà del vigent Pla general de Vilafamés i no suposa cap variació respecte de les determinacions urbanístiques vigents ni alteració significativa en l'estructura territorial prevista. Tampoc s'afecta altres plans o programes vigents. No és susceptible de generar problemes ambientals diferents dels ja previstos. No afecta elements del patrimoni natural o cultural i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció.  
Per tant, d'acord amb els criteris de l'annex VIII de la LOTUP, es considera que no té efectes significatius sobre el medi ambient, podent-se resoldre la seua avaluació ambiental i territorial estratègica per procediment simplificat.  
  
I) Òrgan competent  
Segons disposa l'article 48.c de la LOTUP, en la modificació operada per la Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat  
«L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les serveis urbanístics efectivament implantats, sense modificar l'ús dominant de la zona establida en l'ordenació estructural».  
Ja que no es concreta quin òrgan municipal és el competent per a realitzar l'avaluació ambiental i territorial estratègica en el si de l'Ajuntament, resulta d'aplicació el que es disposa per l'article 21.1.s de la Llei 7/1985, de 2 d'abril, reguladora de les bases del règim local (LRBRL), segons el qual aquesta competència li correspondria a l'alcalde president.  
  
J) Conclusions  
Analitzada la proposta de modificació puntual núm. 10 del Pla general del municipi de Vilafamés, (altures edificables en determinats àmbits i ajust certes alineacions c/ Sant Ramon), cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del Pla general de Vilafamés.  
Per açò, segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la proposta de modificació puntual del Pla general de Vilafamés plantejada no té incidència significativa en el model territorial d'aquest municipi, no produeix increment significatiu en el consum de recursos; no suposa afecció sobre elements del patrimoni natural i cultural i, tenint en compte les consultes realitzades, es pot concloure que el procediment d'avaluació simplificada és suficient per a determinar que la proposta de modificació puntual núm. 10 del Pla general del municipi de Vilafamés, (altures edificables en determinats àmbits i ajust certes alineacions c/ Sant Ramon), no presenta efectes significatius sobre el medi ambient.  
  
D'acord amb l'anterior, s'informa:  
Que és procedent emetre informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual núm. 10 del Pla general del municipi de Vilafamés, (altures edificables en determinats àmbits i ajust certes alineacions c/ Sant Ramon), d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació puntual del Pla general conforme a la seua normativa específica.  
  
Al document de modificació puntual s'acompanya un estudi d'integració paisatgística, d'acord amb les previsions de l'annex II de la LOTUP.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual núm. 10 del Pla general del municipi de Vilafamés, (altures edificables en determinats àmbits i ajust certes alineacions c/ Sant Ramon) en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
El tècnic d'Administració general, a la data de la signatura  
Francisco Javier Moreno Gallego  
  
L'arquitecta municipal, a la data de la signatura  
Esther Franch Gimeno.»  
  
De conformitat amb el que es disposa en l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana (LOTUP) i l'article 21.1.s de la Llei 7/1985, de 2 d'abril, reguladora de les bases del règim local (LRBRL), per mitjà de la present resolució resolc:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 10 del Pla general de Vilafamés que incideix en dos aspectes, un d'ells molt concret de modificació d'alineacions al costat dels immobles núm. 65 i 30 del c/ Sant Ramon d'escassa incidència en la visió global de la zona d'ordenació en la qual s'inscriuen i sense afectar immobles veïns, ja que es tracta de l'increment de 17,48 m² en una illa i la reducció de la mateixa superfície en l'illa enfrontada. L'altre aspecte en el qual incideix la modificació puntual presentada és una modificació de la redacció de la disposició transitòria primera del Pla general d'ordenació urbana, que té per objectiu matisar i concretar certes limitacions relacionades amb les altures edificables permeses en el període transitori fins a l'aprovació definitiva del Pla especial de conservació del conjunt històric i artístic i l'àmbit d'aplicació del qual és coincident amb les zones d'ordenació CHA1 i CHA2.  
  
  
Segon. Continuar la tramitació de la modificació puntual del Pla general conforme a la seua normativa específica.  
  
Tercer. Comunicar la present resolució d'informe ambiental i territorial estratègic a la conselleria competent en matèria d'ordenació del territori i medi ambient, en qualitat d'òrgan substantiu.  
  
Quart. Publicar el present informe en el Diari Oficial de la Generalitat Valenciana, d'acord amb el que es disposa en l'article 51.7 de la LOTUP.»  
  
Cosa que es fa pública en compliment del que es disposa per l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Vilafamés, 28 de setembre de 2017.- L'alcalde president: Abel Ibáñez Mallasén.